**OŠ ANTE STARČEVIĆA VILJEVO**

**31 531 VILJEVO, Kralja Tomislava 1**

**Telefon: 031/644-444, 644-655**

**Fax: 031/644-640**

**OIB: 80641417214**

**OBRAZLOŽENJE FINANCIJSKOG PLANA**

1. **Sažetak djelokruga rada proračunskog korisnika**

Osnovna škola Ante Starčevića Viljevo je škola koja pruža osnovnoškolsko obrazovanje učenicima od 1. do 8. razreda u Matičnoj školi u Viljevu i od 1. do 4. razreda u Područnim školama u Ivanovu, Kapelni, Podravskoj Moslavini i Krčeniku, dakle radi na pet lokacija. Nastava je organizirana u dvije promjenljive smjene „A“ i „B“, u MŠ u Viljevu, PŠ Krčenik i PŠ Kapelna, dok je u PŠ P.Moslavina i PŠ Ivanovo nastava u jednoj smjeni – jutarnjoj, u petodnevom radnom tjednu sa slobodnim subotama. Međusmjenu koristimo za održavanje izborne i dopunske nastave, izvannastavnih aktivnosti, održavanje sjednica stručnih, razrednih i učiteljskih vijeća.

Redovna, izborna, dodatna i dopunska nastava se izvodi prema nastavnim planovima i programima koje je donijelo Ministarstvo znanosti, obrazovanja i sporta, prema Godišnjem planu i programu i Školskom kurikulumu za školsku godinu 2015./2016.

Školu polazi 216 učenika u 21 razrednom odjeljenju. Planiramo da se broj učenika i razrednih odjeljenja neće bitnije mijenjati narednih godina, a to će ovisiti o broju upisanih učenika u 1. razred.

1. **Obrazloženje programa rada školske ustanove**

Prioritet Škole je kvalitetno obrazovanje i odgoj učenika što ostvarujemo:

* pomnim planiranjem i realizacijom školskog kurikuluma koji se temelji na analizi rada škole protekle školske godine (kreda analiza),
* stalnim usavršavanjem nastavnika (seminari, stručni skupovi, sktivi) i podizadnjem nastavnog standarda na višu razinu,
* poticanjem učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije,
* organiziranjem zajedničkih aktivnosti i učenika i učitelja tijekom izvannastavnih aktivnosti i druženja kroz kolektivno upoznavanje,
* poticanjem razvoja pozitivnih vrijednosti pojedinca i timova kroz realizaciju školskog razvojnog plana.

1. **Zakonske i druge podloge na kojima se zasniva program rada škole**

* Zakon o odgoju i obrazovanju u osnovnoj i srednoj školi (NN br. 87/08., 86/09., 92/10., 105/10.-ispravak, 90/11., 5/12., 16/12., 86/12., 126/12. I 94/13.)
* Zakon o ustanovama (NN br. 76/93., 29/97., 47/99., 35/08.)
* Zakon o proračunu (NN br. 87/08., 136/12.), Pravilnik o proračunskim klasifikacijama (NN br. 26/10., 120/13.) i Pravilnik o proračunskom računovodstvu i računskom planu (NN br. 144/10. I 31/11.) za računovodstveno evidentiranje 2014. te izmjene za 2015. (NN 124/14. )
* Upute za izradu proračuna lokalne (regionalne) samouprave za razdoblje 2016.-2018. od 14. kolovoza 2015. godine (Klasa: 602-02/14-01/1, Urbroj: 2158/1-01-15-14-15)
* Godišnji plan i program rada škole za školsku godinu 2015./2016.
* Kurikulum škole za školsku godinu 2015./2016.

1. **Usklađenost ciljeva, strategije i programa s dokumentima dugoročnog razvoja**

Školske ustanove ne donose strateške, već godišnje planove i programe (GPP i Školski kurikulum) prema planu i programu koje je donijelo Ministarstvo znanosti, obrazovanja i sporta. Vertikala usklađivanja ciljeva i programa MZOS-a i jedinice lokalne (regionalne) samouprave – školske ustanove još nije provedena.

1. **Ishodišta i pokazatelji na kojima se zasnivaju izračuni i ocjene potrebnih sredstava za provođenje programa**

Izvori sredstava za financiranje OŠ Ante Starčevića Viljevo su:

* OPĆI PRIHODI I PRIMITCI, skupina 671, državni proračun (Ministarstvo znanosti, obrazovanja i sporta) za financiranje rashoda za zaposlene,
* OPĆI PRIHODI I PRIMITCI, skupina 671, lokalni proračun (Osječko-baranjska županija) za materijalne i financijske troškove poslovanja te održavanje i obnovu nefinancijske imovine,
* -VLASTITI PRIHODI, skupina 642, od iznajmljivanja prostora, za provedbu dodatnih aktivnosti Škole prema Godišnjem planu i programu rada te obnovu nefinancijske imovine,
* OSTALI NESPOMENUTI PRIHODI, skupina 652, za sufinanciranje prehrane učenika te ostala sufinanciranja (izleti, ekskurzije, škola u prirodi, kazališne i kino predstave...),

Indeksi rasta koje smo dužni primjeniti u planiranju rashoda koji se planiraju prema minimalnom standardu te rashoda za zaposlene (Upute za izradu proračuna 2016.-2018.) su slijedeći:

|  |  |  |  |
| --- | --- | --- | --- |
| **RASHODI** | P R O J E K C I J A | | |
| Indeks  2016./2015. | Indeks  2017./2016. | Indeks  2018./2017. |
| Rashodi za zaposlene | 100,0 | 100,0 | 100,0 |
| Materijalni rashodi | 100,0 | 100,0 | 100,0 |
| Rashodi za nabavu nefinancijske dugotrajne imovine | 100,0 | 100,0 | 100,0 |

PRIHODI IZ DRŽAVNOG PRORAČUNA planirani su u skladu s propisanim indeksom rasta za tu vrstu rashoda. Uračunati su dodaci koje zaposlenici ostvaruju temeljem Planskih tablica (prekovremeni rad, posebni uvjeti rada). Također su uračunati i troškovi za isplatu jubilarnih nagrada (prema zadanim parametrima), koji se ovisno od godine do godine kreću prema broju zaposlenih koji u rečenoj godini ostvaruju pravo na isplatu istih. Troškovi prijevoza također osciliraju zbog česte promjene u strukturi zaposlenika-putnika. Sustav obračuna i praćenja izdataka za zaposlene odvija se preko COP-a.

PRIHODI OD ŽUPANIJE za financiranje rashoda po minimalnim standardima, planirani su primjenom financisjkih pokazatelja iz Uputa za izradu proračuna. Primjenili smo zadane indekse. Od tako dobivenih vrijednosti prihoda prvo smo predvidjeli namjenske rashode u skupini Opći troškovi koji se planiraju na osnovi potrošnje tekuće godine. Troškove energije, rashod za zdravstveni pregled zaposlenika, prijevoz učenika – ugovoreni, usluge tekućeg i investicijskog održavanja objekata, postrojenja i opreme te komunalne naknade i pedagošku dokumentaciju, planirali smo na razini ukupnih Stvarnih troškova. Nastojali smo biti što ekonomičniji u planiranju općih troškova gledajući prioritete funkcioniranja Škole, a da se ne remete ostvarivanja zadanih ciljeva planom i programom rada.

Skromne vlastite prihode od ostvarivanja iznajmljivanja sportske dvorane i prostora te prodaje starog papira koristiti ćemo prvenstveno za održavanje prostora.

Namjenski prihodi od sufinanciranja obuhvaćaju prihode za sufinanciranje cijene školske kuhinje, osiguranje učenika, izleta, ekskurzija, posjeta kazališnih i kino predstava – koje participiraju roditelji.

1. **Izvještaji o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

Zaključujemo da je ostvareno redovno odvijanje nastavnog procesa:

* 229 učenika uspješno je završilo nastavnu godinu 2014./2015., ponavljača nema,
* učenici su sudjelovali na županijskim natjecanjima iz matematike, geografije, LiDraNa, biologije i kemije, prometa, informatike,
* zaposlenici su se stručno usavršavali na seminarima, stručnim aktivima i drugim oblicima nadogradnje,
* za usluge tekućeg i investicijskog održavanja troši se sukladno mogućnostima,

Ravnateljica Škole:

Blaženka Krgović, prof.